বথনিয়া উপসাগর
বথনিয়া উপসাগর (ফিনীয়: Pohjanlahti, প্রতিবর্ণীকৃত: পোহ্‌য়ান্‌লাহ্‌তি; সুইডীয়: Bottniska viken, প্রতিবর্ণীকৃত: বৎনিস্কা ভ়িকেন্‌) বাল্টিক সাগরের উত্তরতম বাহু। এটি ফিনল্যান্ডের পশ্চিম উপকূল এবং সুইডেনের পূর্ব উপকূলের মধ্যবর্তী স্থানে অবস্থিত। উপসাগরটির দক্ষিণ অংশে অলান্দ দ্বীপপুঞ্জ অবস্থিত। উপসাগরটি ৭২৫ কিমি দীর্ঘ, ৮০-২৪০ কিমি প্রশস্ত এবং এর গড় গভীরতা ৬০ মিটার (সর্বোচ্চ গভীরতা ২৯৫ মিটার)। এর পৃষ্ঠদেশের ক্ষেত্রফল ১১৭,০০০ বর্গকিমি।